**تاپباجا**

(توپلایان: سوسن نواده‌ی‌رضی)

1-دریا اوستو دوماندی،

 دومان اوستو ساماندی،

 سامانلیغا اود دوشوب،

 گؤر نه آمان آماندی.

**(قلیان)**

2-ایاغی یوخدور قاچیر،

 قانادی یوخدور اوچور.

**(بولود)**

3-بیر سیچانیم وار اویونباز،

 یووایا گیرر دا چیماز،

موللا بونا پیتیک یاز،

 گؤرک چیخار یا چیماز.

**(قیفیل)**

4-بیر آغاجیم وار اون ایکی بوداغی،

 هر بوداغیندا اوتوز یارپاغی،

 هر یارپاغین بیر اوزو قارا، بیر اوزو آغ.

**(ایل، آی، گونلر، گئجه- گوندوز)**

5-چین اوتاق چین-چین اوتاق،

 یوز پیلله‌کان مین بیر اوتاق.

**(یرپاق کلم)**

6-بیر قیزیل اؤکوزوم وار،

 هاردا یاتسا اوت بیتمز.

**(اود)**

7-زنگی زنگ ایچینده،

 زنگی هه‌ونگ ایچینده،

 نه یئرده دیر نه گؤیده،

 شهری فیرنگ ایچینده.

**(ساعات)**

8- بیری گئدر گلمز،

 بیری یاتار دورماز.

**(توستو، کول)**

9-تاپ بو نه دی تاپباجا،

 ایاقلاری یاپباجا،

 گؤزلری پییالاجا.

**(ده‌وه)**

10-قنده اوخشار دادی یوخ،

 گؤیده گزه‌ر قانادی یوخ.

**(قار)**

11-بیر قوشوم وار نهانی،

 گزر جومله جهانی،

 ایسته‌رم کسیب یئییه‌م،

 نه اتی وار نه قانی.

**(طیاره)**

12-گؤیده دوغولار،

 یئرده بوغولار.

**(یاغیش)**

13-نه الی وار نه ایاغی،

 نه باشی وار نه قولاغی،

 گاهدان آغلار گاهدان گولر.

**(سؤز)**

14-بوستاندا وار بیر آروات،

 پالتار گئییب قاتباقات.

**(کلم)**

15-دوروب دوروب اَیله‌نر،

 منی گؤروب بَی‌لنر،

 آدام کیمی یئریه‌ر،

 آدام کیمی اَیله‌نر.

**(کؤلگه)**

16-یئر آلتیندا ساری بیز.

**(یئرکؤکو)**

17-او نه‌دی کی گئجه گوندوز یول گئدر.

**(ساعات)**

18-بو یانی تاختا،

 او یانی تاختا،

 یومورو بَی اوتاخدا.

**(فیندیق)**

19-بیزده بیر کیشی وار،

 آغزیندا ایکی دیشی وار.

**(ماشا)**

20-آلتی تاختا،

 اوستو تاختا،

 بَی اوتوروب اوتاخدا،

 قویون دئییل اوتلاییر،

 تویوق دئییل یومورتلییر.

**(توسباغا)**

21-قاپی دالیندا کیلکه‌لی قیز.

**(سوپورگه)**

22-گوندوز یاتار یووادا،

 گئجه گزه‌ر اوبادا.

**(یاراسا، خفاش)**

23- ساریدی زعفران دئییل،

 یازیلیدی قوران دئییل،

 قانادی وار قوش دئییل،

 بوینوزو وار قوچ دئییل.

**(آری)**

24-بالاجا قویو،

 ایچینده سویو،

 آغجادان آغدی،

 ساریدان ساری.

**(یومورتا)**

25-هاممینی بزه‌ر،

 اؤزو لوت گزر.

**(ایینه)**

26-ننه‌یه ده‌يمز،

 بابایا ده‌ير،

 خالایا ده‌یمز،

 بی‌بی‌یه ده‌یر،

آللاها ده‌یمز،

 بیللاها ده‌ير.

**(دوداقلار)**

27-اوزون اوزون اوزانار،

 هفته‌ده بیر بزه‌نر.

**(شَریت)**

28-بئل ساپی،

 بالتا ساپی،

 بیر بوداغی،

 بئش یرپاغی.

**(ال)**

29-داغدا تاپبیلدار،

 سودا شاپبیلدار،

 اوبادا فرمان،

 کتده سولئیمان.

**(کولونگ، بالیق، ایت، خوروز)**

30-گوندوزلر دولانار،

 گئجه‌لر آغزی آچیق یاتار.

**(باشماق)**

31-بیزده‌بیر کیشی وار،

 هر گلنه ال وئریر.

**(قاپی دسته‌سی)**

32-باخ آللاهین ایشینه،

 ایپلیک تاخیب دیشینه،

 پاپاق قویوب باشینا،

 قویروغو سودا، باشی قورودا.

**(لامپا)**

33-قارادی گؤزو،

 اوزوندو سؤزو.

**(قلم)**

34-داشداندی دمیردندی،

 خؤره‌یی خمیردن‌دی،

 عالمه یئمک وئرر،

 اؤزو دویماز ندن‌دی.

**(ده‌ییرمان)**

35-چؤمچه باشی مَندیری،

 بئلینده وار کندیری،

 میلچک قونسا ویزیلدار،

 ال ده‌ینده سیزیلدار.

**(ساز)**

36-قاشیقدا اوتوروب،

 ایاقلارین ساللاییب.

**(ریشته)**

37-سودا بالیق،

 قویروغو یانیق.

**(پیلته)**

38-آغدی یوغوت دئییل،

 قویروغو وار سیچان دئییل.

**(آغ تورپ)**